Rikunarita-ORG/Wikinium huggingface dataset:
# 夜晚

澳洲墨爾本夜晚嘅景色
**夜晚**je5 maan5，又叫**黑後**、**晚黑**、**夜晚黑**、**晚頭黑、晚頭夜**、**天黑**，係喺太陽響地平線下面、由太陽落山後到第日日出前嘅時間。

## 形容

夜晚可以用「黑鼆鼆」嚟用形容。

## 夜空

夜空喺天文學上係指地球喺夜晚嗰陣（如果好天嘅話）會望到嘅天嘅樣：當地球表面嘅某笪地方入咗夜，嗰度就唔會再受到太陽嘅直接照射，光量會太減，但只要天氣夠好，而且光污染（指燈等人造嘅光照亮夜空嘅現象）唔算太嚴重，企喺地表嘅人就可以用肉眼望到地球夜晚嗰一邊面向住嘅各種光源。

人喺夜晚黑用肉眼，可以睇到嘅光源包括：

* 恆星
* 銀河
* 月亮
* 極光（如果地點啱）
* 星雲

... 等等。

自古以嚟，夜空一路都引起人類嘅遐想：喺科學唔發達嘅古代，古人會用好多神話解釋喺夜空見到嘅事物，例如古羅馬同古希臘嘅人就好興將夜空嘅天體想像成天上嘅眾神或者同眾神相關嘅事物，例子可以睇吓 hydra 嘅故事，而且世界各地嘅古人仲有思考占星術（astrology）呢種學問，諗住用天體嘅移動同位置占卜未來。

到咗現代，夜空嘅美態依然吸引到好多人進行睇星等嘅活動。

* 2015 年某日加州一地嘅夜空

## 神話

* 倪克斯
* 牛郎織女

## 註釋

## 攷
# 維基辭典

維基辭典標誌（2016年版）
維基辭典標誌（最初版本）
**維基辭典**（粵拼：wai4 gei1 ci4 din2；英文：**Wiktionary**）係維基媒體其中一個工程，亦都係維基百科嘅兄弟項目，響2002年12月12號開放，係一本字典同埋同義詞辭典。

粵文維基辭典響2018年11月14號正式開張，係維基辭典第174個開張嘅語言版本，亦係繼粵文維基百科之後第二個正式開張嘅粵文版本維基媒體項目。

## 連出去

* 維基辭典網站

* 粵文維基辭典
* 中文維基辭典
# 地球自轉

**地球自轉zyun2**（英文：**Earth's rotation**）係指地球嘅自轉。地球每一日會轉到一個圈。

地球曉自己轉，而佢嘅自轉形成咗好多自然現象，好似係日頭同夜晚噉。地球相對於太陽嘅自轉週期平均係 86400 秒（即係廿四個鐘頭），為止一個太陽日（Solar day）。呢個週期唔係定死咗冇得變嘅：家吓地球嘅太陽日已經比起 19 世紀嘅略為長咗啲，每日大約長咗 0 至 2 SI ms 。

由地球上面睇，空中嘅天體都係以每個鐘頭 15°，亦即係每分鐘 15' 嘅角速度，向東邊飛（唔包低軌道嘅人造衛星同大氣層入面嘅流星）。近天球赤道嘅天體每兩分鐘郁嘅距離由地表望落相當於喺地表見到嘅月球或者太陽望落嘅直徑。

## 攷